The Union Minister of Road Transport & Highways and Shipping Shri Nitin Gadkari has said that his two Ministries have together spent a total of about Rs 4 lakh crores in the past two and a half years as they work towards building world class highways and shipping infrastructure in the country.
نئی دہلی۔10؍نومبر۔سڑک نقل وحمل اور شاہراہوں اور جہازرانی کے وزیر جناب نتن گڈکری نے کہا ہے کہ ان کی دونوں وزارتوں نے ملکر گزشتہ ڈھائی برسوں کے دوران مجموعی طور پر 4لاکھ کروڑ روپئے کی رقم صرف کی ہے کیوں کہ یہ دونوں وزارتیں ملک میں عالمی درجے کی شاہراہیں اور جہازرانی بنیادی ڈھانچہ تعمیر کرنے کے کام میں مصروف ہیں۔ جہاں سڑک نقل وحمل اور شاہروں کی وزارت نے 14594 کلو میٹر کی طوالت کی سڑکیں بنانے کیلئے تقریباً 3لاکھ 17 ہزار کروڑ روپئے صرف کیے ہیں اور 21247 کلو میٹر قومی شاہراہوں کیلئے ٹھیکے دیے ہیں جہاز رانی کی وزارت نے مختلف پروجیکٹوں پر تقریباً 80 ہزار کروڑ روپئے کی رقم صرف کی ہے جس کا مقصد جہاز رانی کے شعبے کو جدید ترین اور میکانیکی سہولتوں سے آراستہ کرنا ہے تاکہ اسے مزید مؤثر بنایا جاسکے۔ وزیر موصوف نے ان خیالات کا اظہار آج نئی دہلی میں پریس انفارمیشن بیورو کے زیراہتمام منعقدہ اقتصادی مدیروں کی کانفرنس میں کیا ۔ جہاز رانی کی وزارت کے تحت ساگر اولوالعزم ساگرمالاپروگرام پر روشنی ڈالتے ہوئے جناب گڈکری نے کہا کہ اس کی تکمیل کے نتیجے میں ایگزم اور گھریلو تجارت کی لاجسٹک لاگت میں ایک بڑی کمی واقع ہوگی۔توقع ہے کہ اس سے سالانہ بنیادوں پر 35 ہزار سے 40 ہزار کروڑ روپئے کی بچت ہوگی۔ انہوں نے کہا کہ تقریباً 12 لاکھ کروڑ روپئے کے مختلف النوع پروجیکٹوں کی شناخت اس پروگرام کے تحت کی گئی ہے۔ ان پروجیکٹوں میں بندرگاہوں کی رابطہ کاری میں اضافے کے پروجیکٹ ، موجودہ بندرگاہوں کی جدید کاری کے پروجیکٹ اور نئے بندرگاہ تعمیر کرنے کے پروجیکٹ ، بندرگاہوں سے وابستہ صنعت کاری اور ساحلی کمیونٹی ترقیات یعنی ساحلوں پر بسے ہوئے لوگوں کی بستیوں کی ترقی کے پروجیکٹ شامل ہیں۔ حاضرین کے رو برو ساگرمالا پر مشتمل ایک مختصر فلم بھی پیش کی گئی ۔ انہوں نے کہا کہ اس پروگرام کے تحت بہت سے نئے اور جدید پروجیکٹ شروع کیے جارہے ہیں۔ ان میں آئندہ 20 برسوں میں 142 بندرگاہوں کی کیپسٹی میں اضافے کے پروجیکٹ بھی شامل ہے، جس پر کام اسی سال شروع ہوجائے گا۔ ودھاون ، اینایام، ساگر آئی لینڈ ، پارادیپ آؤٹر ہاربر، سرکازی اور بیلے کیری میں 6نئے بندرگاہ ، انڈین پورٹ ریل کارپوریشن لمیٹیڈ (آئی پی آر سی ایل ) کے ذریعے تمام تر 9 بندرگاہوں پر ریل رابطہ کاری کے 25 پروجیکٹ ، ریلوے آئی پی آر سی ایل کے ذریعے 27 ریل رابطہ کاری پروجیکٹ، ایم او آر ٹی ایچ / این ایچ اے آئی / بندرگاہوں کے ذریعے سڑک رابطہ کاری کے 79 پروجیکٹ بھارت ماتا اسکیم کے 18 پروجیکٹ ، تلچر اور پارادیپ کے درمیان ریل کوریڈور کی فراہمی ، 14 سی ای زیڈ جن کا تعلق 5پائلٹ ساحلی اقتصادی اکائیوں کو بندرگاہوں سے جوڑنے اور صنعتکاری سے ہے، کی شناخت گجرات ، مہاراشٹر، اڈیشہ، آندھراپردیش اور تملناڈو میں اِنّور کے نزدیک کی گئی ہے۔ 29 مضمراتی صنعتی کلسٹروں کی شناخت کلیدی اشیاء سے متعلق مطالعے کی بنیاد پر کی گئی ہے۔ ان میں توانائی ، ساز وسامان ، مینوفیکچرنگ اور بحری سرگرمیاں اور ساحلی علاقوں میں بسے ہوئے لوگوں کی ترقی وغیرہ کے پہلو شامل ہیں۔ اس کے تحت مچھلی پالن کے شعبے میں بنیادی ڈھانچہ ترقی پروجیکٹ اور ہنرمندی ترقی کے پروجیکٹ بھی شامل ہیں۔ جناب گڈکری نے مطلع کیا کہ گزشتہ دو برسوں کے دوران بھارتی بندرگاہوں کی کارکردگی لگاتار اچھی رہی ہے اور تمام بڑے بندرگاہ منافع کما رہے ہیں۔ انہوں نے کہا کہ یہ تمام تر کامیابی گزشتہ دو برسوں کے دوران جہازرانی کی وزارت کی جانب سے کیے گئے اقدامات کے نتیجے میں حاصل ہوسکی ہے ۔ انہوں نے کہا کہ وزارت نے پرانے قواعد ختم کردیے ہیں ، پرانے میں قوانین میں ترمیم کی ہے ، بندرگاہوں کو جدید ترین بنایا ہے، تمام اُمور میں تنظیم پیدا کی گئی ہے۔ بحری جہازوں کو ساحل تک آنے کے معاملے میں انتظار کی مدت کو کم کیا گیا ہے۔ وزیر موصوف نے یہ بھی کہا کہ ان کی وزارت نے ملک میں تیسرے قومی آبی شاہراہ کے پروجیکٹ کے طور پر اندرون ملک آبی شاہراہوں اور نقل وحمل کو فروغ دینے کا عہد کررکھا ہے۔ ایک آبی شاہراہ کے طور پر گنگا کی ترقیات کاکام جاری ہے اور انہوں نے کہا کہ کرشنا اور منڈووی اور زواری ندیوں پر بھی جلد ہی کام شروع ہوجائیگا۔ شاہراہوں کے شعبے کا ذکر کرتے ہوئے جناب گڈکری نے بتایا کہ جیسے ہی موٹر گاڑی ایکٹ کو منظوری مل جائے گی ویسے ہی نقل وحمل کے شعبے میں یکسر ماحول بدل جائیگا۔ انہوں نے کہا کہ ان کی وزارت نے 17-2016 کے دوران 15 ہزار کلو میٹر قومی شاہراہوں کی تعمیر کیلئے نشانہ مقرر کررکھا ہے اور 25 ہزار کلو میٹر کی سیدھی تعمیر کا بھی ہدف مقرر کر رکھا ہے اور ان دونوں اہداف کو حاصل کرنے کی کوشش کررہی ہے۔ اس سلسلے میں سرمایہ حاصل کرنے اور زمین کے حصول کی کوششیں نئی پالیسیاں بنا کر کامیاب بنائی جارہی ہے اور مختلف شراکت داروں سے گفت وشنید جاری ہے۔ U-6695 (Release ID :153490)